Na temelju članka 58. i 60. Odluke o raspolaganju nekretninama u vlasništvu Općine Omišalj („Službene novine Primorsko - goranske županije“ broj 17/21) i Odluke Općinske načelnice od 17.2.2023. godine, Općina Omišalj raspisuje

**JAVNI NATJEČAJ**

**za davanje u zakup zemljišta u vlasništvu Općine Omišalj**

Predmet javnog natječaja je davanje u zakup zemljišta u 1/1 vlasništvu Općine Omišaljna k.č. 4223, z.k.ul. 4762, k.o. Omišalj - Njivice, površine 1241 m², radi korištenja zemljišta za poljoprivrednu namjenu.

Razdoblje na koje se daje u zakup: dvije godine od dana zaključenja ugovora.

Početna cijena zakupa: 0,17 EUR/m² godišnje (/1,30 kn/m² godišnje, primjenom fiksnog tečaja konverzije 1 EUR=7,53450 kn).

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o raspolaganju nekretninama u vlasništvu Općine Omišalj („Službene novine Primorsko - goranske županije“ broj 17/21),
* je već bio utvrđen najpovoljnijim ponuditeljem za zemljište koje je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

Pravo sudjelovanja u natječaju imaju sve fizičke i pravne osobe koje nemaju dugovanja prema Općini Omišalj s bilo kojeg osnova.

Cijena zakupa plaćati će se mjesečno, temeljem ispostavljenog računa.

Odabrani ponuditelj dužan je po potpisu ugovora ishodovati sve potrebne dozvole i suglasnosti od nadležnih tijela.

Zakupnik snosi troškove potrošnje električne energije i vode, kao i troškove opremanja lokacije na kojoj nije osigurana komunalna infrastruktura (električna energija, voda i odvodnja) te troškove uređenja zemljišta.

**Općina može otkazati  ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja, u kojem slučaju zakupnik nema pravo tražiti od Općine naknadu štete.**

**Ponuda za sudjelovanje na natječaju mora sadržavati:**

1. Pisanu ponudu s čitko napisanim imenom i prezimenom ponuditelja, adresom prebivališta, te OIB/MBG za fizičku osobu; odnosno tvrtku s adresom sjedišta te OIB/MB za pravnu osobu, s navedenim brojem telefona, ponuđenom cijenom po kvadratnom metru te ukupnom godišnjom cijenom izraženom slovima i brojkama. Ponuđena zakupnina mora biti najmanje u visini početne godišnje zakupnine utvrđene ovim natječajem;

2. Potvrdu Upravnog odjela Općine Omišalj o nepostojanju duga s osnove potraživanja Općine Omišalj, ne stariju od 30 dana od dana objave javnog natječaja.

3. Dokaz o izvršenoj uplati jamčevine. Jamčevina u iznosu od 10% od utvrđene početne zakupnine uplaćuje se u Proračun Općine Omišalj, IBAN HR9124020061830100009, model HR68, poziv na broj: 5738-OIB (što se smatra suglasnošću stranke za korištenje njenog OIB-a), svrha uplate: jamčevina za zakup zemljišta.

4. Naznaku broja tekućeg ili žiro računa ponuditelja te naziv poslovne banke kod koje je račun otvoren, radi povrata jamčevine.

5. Presliku osobne iskaznice (za fizičke osobe).

6. Presliku rješenja o registraciji (za pravne osobe).

7. Izjave ponuditelja:

- da u cijelosti prihvaća uvjete iz Javnog natječaja,

- o plaćanju troškova objave oglasa u dnevnom tisku.

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz natječaja ponude isti iznos zakupnine, pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu zemljišta u roku od osam dana od dana primitka odluke o odabiru. U protivnom će se smatrati da je od prijave na natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine. U slučaju odustanka prvog najpovoljnijeg ponuditelja, najpovoljnijim ponuditeljem smatrat će se sljedeći ponuditelj koji je ponudio najvišu cijenu.

Odabranom ponuditelju uplaćena jamčevina uračunava se u zakupninu. Ponuditeljima čija ponuda ne bude prihvaćena, jamčevina se vraća u roku od 15 dana od dana primitka odluke o odabiru.

U cijenu zakupa zemljišta nisu uračunati troškovi objave oglasa u dnevnom tisku, koje podmiruje odabrani ponuditelj.

Ponuda s utvrđenim prilozima dostavlja se u zatvorenoj omotnici s naznakom „Natječaj za zakup zemljišta – poljoprivredna namjena - ne otvarati“, najkasnije do **3. ožujka 2023. godine do 14,00 sati**, bez obzira na način dostave, na adresu: Općina Omišalj, Prikešte 13, 51513 Omišalj. Otvaranje ponuda održati će se **3. ožujka 2023. godine u 14,00 sati** u Općini Omišalj, Prikešte 13, Omišalj.

Nepravodobne i nepotpune ponude neće se razmatrati.

O odabiru najpovoljnije ponude ponuditelji će biti izvješteni u pisanom obliku.

Općina Omišalj zadržava pravo ne odabrati niti jednog ponuditelja ili poništiti natječaj u cijelosti, ne navodeći razloge, odnosno odustati od davanja u zakup zemljišta u svako doba prije potpisivanja ugovora o zakupu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na telefon 051/661-977.

KLASA: 363-01/23-01/26

URBROJ: 2170-30-23-2

Omišalj, 22.02.2023. godine

  **OPĆINA OMIŠALJ**